Polițiști aflați în misiune, amendați cu 2.000 de lei după ce au parcat pe locurile pentru persoane cu handicap.
Doi polițiști au fost amendați după ce au parcat pe două locuri destinate persoanelor cu handicap. Unul dintre polițiști a rămas în mașină, iar al doilea intrase în magazin, pentru a face verificări.
Doi polițiști au fost amendați sâmbătă cu 2.000 de lei după ce au parcat pe două locuri pentru persoanele cu handicap, în parcarea unui hypermarket din Suceava.Echipajul era format dintr-un agent de la Poliția Municipiului Suceava și un polițist local, care au invocat că aveau o urgență, legată de sesizarea unor bătrâni cu privire la persoane de etnie romă care abordau insistent oamenii din fața magazinului, scrie Monitorul de Suceava.Unul dintre polițiști a rămas în mașină, iar al doilea intrase în magazin, pentru a face verificări.Comisarul-șef Ionuț Epureanu, purtătorul de cuvânt al Inspectoratului de Poliție Județean, a declarat că în urma apariției fotografiei în spațiul public, polițiștii de la Biroul Rutier Suceava au aplicat o amendă de 2.000 de lei colegilor care au săvârșit contravenția.